**Carlo Janka** (s. 15. lokakuuta 1986 Obersaxen, Graubünden, Sveitsi) on sveitsiläinen alppihiihtäjä. Hän on olympiavoittaja, maailmanmestari ja maailmancupin kokonaiskilpailun voittaja. 

Lempinimellä Jäämies tunnettu Janka joutui lopettamaan uransa terveyssyistä. Alppihiihdon maailmancupissa 2022 Wengenin syöksykilpailussa hän kilpaili kauden ainoan ja uransa viimeisen kerran. Hänelle tehtiin sydänleikkaus vuonna 2011, ja sen jälkeen hän ei ollut entisensä.

Arvokilpailut
-------------

Janka saavutti junioreiden MM-kilpailuissa pronssia suurpujottelussa Quebecissä 2006. Aikuisten arvokilpailuissa hän teki ensiesiintymisensä Val d’Isèren MM-kisoissa 2009, jossa hän voitti kultaa suurpujottelussa ja pronssia syöksyssä sekä sijoittui supersuurpujottelussa yhdeksänneksi. Vancouverin olympialaisissa 2010 hän voitti kultaa suurpujottelussa, oli alppiyhdistetyssä neljäs, supersuurpujottelussa kahdeksas ja syöksylaskussa yhdestoista. Garmisch-Partenkirchenin MM-kilpailuissa 2011 hän sijoittui sekä supersuurpujottelussa että suurpujottelussa seitsemänneksi. Schladmingissa 2013 hän oli superalppiyhdistetyssä kahdeksas. Sotšin olympialaisissa 2014 hän sijoittui syöksylaskussa kuudenneksi, superalppiyhdistetyssä kahdeksanneksi ja suurpujottelussa 13:nneksi. Vailin / Beaver Creekin MM-kilpailuissa 2015 hän oli superalppiyhdisteyssä kuudes, syöksylaskussa yhdeksäs, suurpujottelussa yhdestoista ja supersuurpujottelussa kahdestoista. Sankt Moritzin MM-kilpailuissa 2017 hän sijoittui alppiyhdistetyssä seitsemänneksi ja supersuurpujottelussa kahdeksanneksi. Pyeongchangin olympialaisissa 2018 hän oli alppiyhdistetyssä viidestoista. Cortina d'Ampezzon MM-kilpailuissa 2021 hän sijoittui syöksylaskussa yhdeksänneksi.

Maailmancup
-----------

Janka sijoittui maailmancupissa ensimmäisen kerran kymmenen parhaan joukkoon oltuaan kahdeksas Val d’Isèren superyhdistetyn kilpailussa kaudella 2007–2008. Ensimmäisen palkintokorokepaikkansa hän sai oltuaan toinen Lake Louisen syöksylaskukilpailussa marraskuussa 2008. Ensimmäisen voittonsa hän saavutti Val d’Isèren suurpujottelussa 13. joulukuuta 2008. Hän voitti samalla kaudella myös yhdistetyn kilpailun Wengenissä ja oli kolmas Sestrieren yhdistetyssä. Lisäksi hän voitti alppiyhdistetyn maailmancupin ja sijoittui maailmancupin kokonaiskilpailussa seitsemänneksi.

Kaudella 2009–2010 Janka oli kolmas Söldenin suurpujottelussa sekä Lake Louisen syöksyssä. Beaver Creekissä hän voitti superyhdistetyn, syöksyn sekä suurpujottelun. Val Gardenassa hän oli toinen supersuurpujottelussa. Wengenissä hän voitti syöksyn ja oli toinen superyhdistetyssä. Garmisch-Partenkirchenin finaaleissa Janka voitti syöksyn ja suurpujottelun. Maailmancupin kokonaiskilpailun voiton Janka varmisti kauden toiseksi viimeisessä kilpailussa. Alppiyhdistetyn, syöksylaskun ja suurpujottelun maailmancupeissa hän sijoittui toiseksi.

Kaudella 2010–2011 Janka sijoittui Lake Louisen supersuurpujottelussa ja Wengenin alppiyhdistetyssä toiseksi. Wengenin syöksylaskussa ja Hinterstoderin suurpujottelussa hän sijoittui kolmanneksi. Kauden ainoan voittonsa hän otti Kranjska Goran suurpujottelussa. Maailmancupin kokonaiskilpailussa hän oli kolmas. Kaudella 2011–2012 Janka sijoittui parhaimmillaan neljänneksi.

Kaudella 2012–2013 Janka oli kolmas Wengenin superalppiyhdistetyssä. Kaudella 2014–2015 hän voitti Wengenin superyhdistetyn ja oli syöksylaskussa kolmas. Hän voitti alppiyhdistetyn maailmancupin kaudella 2014–2015. Maailmancupin kokonaiskilpailussa hän oli kymmenes. Kaudella 2015–2016 hän sijoittui Kitzbühelin syöksylaskussa kolmanneksi ja voitti Jeongseonin supersuurpujottelun. Maailmancupin kokonaiskilpailussa hän oli yhdeksäs.

Janka sijoittui kaudella 2016–2017 toiseksi Alta Badian parisuurpujottelussa ja kolmanneksi Aspenin syöksylaskussa. Kaudella 2019–2020 hän oli kolmas Lake Louisen ja Kvitfjellin syöksylaskussa.

Maailmancup-voitot
------------------

| Päivä | Paikka | Laji |
| --- | --- | --- |
| 13. joulukuuta 2008 | Ranska Val d’Isère | Suurpujottelu |
| 16. tammikuuta 2009 | Sveitsi Wengen | Superyhdistetty |
| 4. joulukuuta 2009 | Yhdysvallat Beaver Creek | Superyhdistetty |
| 5. joulukuuta 2009 | Yhdysvallat Beaver Creek | Syöksylasku |
| 5. joulukuuta 2009 | Yhdysvallat Beaver Creek | Suurpujottelu |
| 16. tammikuuta 2010 | Sveitsi Wengen | Syöksylasku |
| 10. maaliskuuta 2010 | Saksa Garmisch-Partenkirchen | Syöksylasku |
| 12. maaliskuuta 2010 | Saksa Garmisch-Partenkirchen | Suurpujottelu |
| 5. maaliskuuta 2011 | Slovenia Kranjska Gora | Suurpujottelu |
| 16. tammikuuta 2015 | Sveitsi Wengen | Superyhdistetty |
| 7. helmikuuta 2016 | Etelä-Korea Jeongseon | Supersuurpujottelu |

Lähteet
-------

* Carlo Janka Kansainvälinen hiihtoliitto (FIS).  (englanniksi)

### Viitteet

1. ↑  Roope Visuri: Kimi Räikkösen kanssa samaa lempinimeä kantavan alppihiihtotähden ura päättyi harmittavasti – sydänongelmat pysäyttivät nousukiidon Yle 16.1.2022

Aiheesta muualla
----------------

* Carlo Jankan kotisivut

  

Miesten suurpujottelun olympiavoittajat

|  |
| --- |
| 1952: Stein Eriksen | 1956: Toni Sailer | 1960: Roger Staub | 1964: François Bonlieu | 1968: Jean-Claude Killy | 1972: Gustav Thöni | 1976: Heini Hemmi | 1980: Ingemar Stenmark | 1984: Max Julen | 1988: Alberto Tomba | 1992: Alberto Tomba | 1994: Markus Wasmeier | 1998: Hermann Maier | 2002: Stephan Eberharter | 2006: Benjamin Raich | 2010: Carlo Janka | 2014: Ted Ligety | 2018: Marcel Hirscher | 2022: Marco Odermatt |

Miesten alppihiihdon maailmancupin kokonaiskilpailun voittajat

|  |
| --- |
| 1967: Jean-Claude Killy | 1968: Jean-Claude Killy | 1969: Karl Schranz | 1970: Karl Schranz | 1971: Gustav Thöni | 1972: Gustav Thöni | 1973: Gustav Thöni | 1974: Piero Gros | 1975: Gustav Thöni | 1976: Ingemar Stenmark | 1977: Ingemar Stenmark | 1978: Ingemar Stenmark | 1979: Peter Lüscher | 1980: Andreas Wenzel | 1981: Phil Mahre | 1982: Phil Mahre | 1983: Phil Mahre | 1984: Pirmin Zurbriggen | 1985: Marc Girardelli | 1986: Marc Girardelli | 1987: Pirmin Zurbriggen | 1988: Pirmin Zurbriggen | 1989: Marc Girardelli | 1990: Pirmin Zurbriggen | 1991: Marc Girardelli | 1992: Paul Accola | 1993: Marc Girardelli | 1994: Kjetil André Aamodt | 1995: Alberto Tomba | 1996: Lasse Kjus | 1997: Luc Alphand | 1998: Hermann Maier | 1999: Lasse Kjus | 2000: Hermann Maier | 2001: Hermann Maier | 2002: Stephan Eberharter | 2003: Stephan Eberharter | 2004: Hermann Maier | 2005: Bode Miller | 2006: Benjamin Raich | 2007: Aksel Lund Svindal | 2008: Bode Miller | 2009: Aksel Lund Svindal | 2010: Carlo Janka | 2011: Ivica Kostelić | 2012: Marcel Hirscher | 2013: Marcel Hirscher | 2014: Marcel Hirscher | 2015: Marcel Hirscher | 2016: Marcel Hirscher | 2017: Marcel Hirscher | 2018: Marcel Hirscher | 2019: Marcel Hirscher | 2020: Aleksander Aamodt Kilde | 2021: Alexis Pinturault | 2022: Marco Odermatt | 2023: Marco Odermatt |